Carl Oddvar Jørgensen

Carl Oddvar Jørgensen (født 2. august 1915 i Kristiania, død 7. desember 1998)Fødsels- og dødsdato fra gravferdsetaten i Oslo  var en norsk diplomat.

Han var sønn av depotsjef Carl Johan Jørgensen (1885–1919) og Bergliot Marie Hansen (1888–1939). Faren døde da Carl Oddvar var fire år. Etter examen artium 1933 og Oslo handelsgymnasium 1934, jobbet han 1935–1939 for Wilh. Wilhelmsens rederi og avla dispasjøreksamen 1938. Etter morens død 1939 virket han i Marseille ved Sofus Eltvedt sitt skipsmeglerkontor. 

Han  fikk så jobb i Utenriksdepartementet og var stasjonert først som midlertidig sekretær ved konsulatet i Marseille 1940–1941, dernest kansellist ved legasjonen i Bern 1941–1944 der han ble attaché 1944–1945. Etter tre år som sekretær i Utenriksdepartementet, samt giftermål 1947 til Gunhild Audveig Mandt (1912–2004), var han chargé d'affaires ved legasjonen i Helsingfors 1948, førstesekretær UD 1948–1949, visekonsul i San Francisco 1949–1952, konsul i Manila 1952–1956, generalkonsul i Bombay 1957, generalkonsul i San Francisco i 1959, og i Rotterdam i 1964. Han mottok sin St. Olavs Orden i 1958. Så var han reiseinspektør for utenrikstjenesten 1969–1973, ambassadør i Canberra og Wellington 1973–1979 og ambassadør i Jakarta, Kuala Lumpur og Port Moresby 1979–1983.Truls Hanevold, Carl Oddvar Jørgensen, nekrolog i Aftenpostens morgenutgave den 11. desember 1998.

 Referanser 

Kategori:Norges ambassadører til Australia
Kategori:Norges ambassadører til Indonesia
Kategori:Norges ambassadører til Malaysia
Kategori:Norges ambassadører til New Zealand
Kategori:Norges ambassadører til Papua Ny-Guinea
Kategori:Riddere av 1. klasse av St. Olavs Orden
Kategori:Personer fra Oslo